XXV 
J. W. Bailey i Ann. of Bot. Vol. 25, 1911. J. W. Bailey & 
E. W. Sin not i Bot. Gazette, Vol. 58, 1914 og Ann. of Bot., Vol 
28, 1914.). 
Beretning om de i Aaret 1915 af Dansk naturhistorisk Forening 
foretagne Ekskursioner. 
Den 18. April 1915. Ekskursion til Amagers Sydkyst, særlig 
i ornithologisk Øjemed. Ledere: Docent R. H. Stamm og stud. mag. 
P. Jespersen. Deltagernes Antal c. 27. 
Deltagerne samledes paa Amagerbanens Station og kørte med Toget til 
Store Magleby, hvorfra man begav sig til de desværre noget oversvømmede 
Strandenge langs Kysten, hvor der paa denne Aarstid plejer at røre sig et rigt 
Fugleliv. Ved denne Lejlighed havde man endog særligt Held med sig; for¬ 
uden de helt almindelige Arter: Lærke, Engpiber, Hvid Vipstjært, Vibe, 
Rødben, Strandskade, Præstekrave og Ryle, som tildels var til Stede i stort 
Antal, traf man adskillige Eksemplarer, formentlig af Dværgryle, samt navnlig 
en anselig Flok af Kobbersnepper, som fulgte med — foran Ekskursionen — 
helt ned mod Aflandshage. Paa lavt Vand i Strandkanten eller paa Sten 
længere ude iagttoges dernæst talrige Gravænder og andre Ænder, delvis Stok¬ 
ænder; desuden saas flere Sælhunde, som laa og tumlede sig paa de flade 
Sten. Rigest var Fuglelivet maaske dog ved Aflandshage, hvor man, trods 
det ret kølige Vejr, gjorde Holdt og spiste Frokost; her laa, tæt ved Land, 
en enkelt Bramgaas — sagtens en anskudt eller forvildet Fugl; desuden saas 
paa Stene og i Strandkanten adskillige Hejrer og Svartbage foruden Mængder 
af de allerede nævnte Arter. Da her en Militærpatrulje forbød Selskabet at 
opholde sig i Strandkanten, drejede man ind til Kongelunden, hvor man bl. a. 
saa nogle Halemejser. Under Hjemturen ad Landevejen til Tømmerup Station 
havde endelig en Del af Deltagerne Lejlighed til at se 5 trækkende Muse- 
vaager. R. H. S. 
Den 5.-6. Juni 1915. Ekskursion til Tissø. Leder: Dr. phil. C. 
Wesenberg-Lund. Antallet af Deltagere var 16. 
Deltagerne ankom om Eftermiddagen til Kalundborg og tilbragte Aftenen 
med en Spadseretur til Raklev Kæmpehøje, hvor man nød den smukke Udsigt. 
Næste Morgen afrejste man med Vogn til Halleby Aa, hvor bl. a. smukke 
Spind af Larver til Vaarfluen Neureclipsis bimaculata iagttoges; dernæst 
langs Tissøs østlige Bred, hvor en Fiskeudklækningsanstalt forevistes og nogle 
Aflejringer af Molluskskaller undersøgtes, og videre til Selchausdal, hvor man 
fik Lejlighed til, i Bark af Skovfyr, at se Æglægningen og de smukke Gang¬ 
systemer af Barkbillen Hylesinus ater. Om Eftermiddagen naaedes Ruds- 
Vedby, hvor Deltagerne paa Vedbygaard var Fru Bispinde Madsens Gæster; 
derfra om Aftenen til København. • C. W. L. 
